OzLabs/hebrew-wiki-articles huggingface dataset:
אמפאגליפלוזין

אמפאגליפלוזין (באנגלית: Empagliflozin, שם מסחרי בישראל: ג'רדיאנס Jardiance) היא תרופה לטיפול בסוכרת ואי ספיקת לב אשר שייכת למשפחת התרופות מעכבי SGLT2.

התרופה גורמת לעלייה בהפרשת גלוקוז בשתן, והורדת רמות הגלוקוז בדם. כתוצאה מכך, היא מביאה לשיפור השליטה ברמת הסוכר בדם במבוגרים עם סוכרת מסוג 2, בשילוב דיאטה ופעילות גופנית, וכן להפחתת הסיכון לתמותה ממחלת לב וכלי דם בחולים מבוגרים הסובלים מסוכרת מסוג 2, וממחלת לב וכלי דם קיימת.

אמפאגליפלוזין גם משוּוקת בתכשיר משולב עם מטפורמין (Metformin) תחת השם המסחרי ג'רדיאנס דואו (Jardiance Duo), וגם בתכשיר משולב עם לינגליפטין (Linagliptine) ששמו המסחרי הוא גליקסמבי (Glyxambi).

== מנגנון הפעולה ==

אמפאגליפלוזין חוסם את פעולת החלבון הכלייתי סודיום-גלוקוז טרנספורטר 2 (SGLT2, Sodium glucose transporter 2) המונע מעבר גלוקוז מהדם לשתן בכליות. לחולי סוכרת יש רמות גבוהות של גלוקוז בדם, וחסימת פעולת SGLT2 על ידי אמפאגליפלוזין גורם לכליות להעביר יותר גלוקוז לתוך השתן, ומפחית את רמות הגלוקוז בדם.

חסימת פעולת SGLT2 גם מגבירה את הסרת המלח והמים בשתן, ומוריד לחץ דם. פעולה זו מקטינה את נפח הדם הכולל, ומפחיתה את המאמץ המופעל על הלב בשאיבת דם. זה משפר את תפקוד הלב בחולים עם אי-ספיקת לב וגם משמר את תפקוד הכליות בחולים עם מחלת כליות כרונית, ללא קשר לסוכרת.<ref></ref>

== יעילות טיפולית ==
בחולי סוכרת סוג 2 האמפאגליפלוזין מורידה את אחוז ההמוגלובין המסוכרר (HbA1c) ועם סיכון נמוך להיפוגליקמיה אלא אם צורכים את התרופה בשילוב עם אינסולין ואז הסיכון להיפוגליקמיה עולה, בנוסף התרופה גורמת לירידה קלה במשקל וליריד מועטה בלחץ דם הסיסטולי.<ref></ref> נמצא שאמפאגליפלוזין מורידה ב-14% אירוע לב, ב-38% מקרי מוות מסיבה קרדיווסקולרית, ב-35% מוריד אשפוזים על רקע אי ספיקת לב בחולי סוכרת סוג 2<ref></ref> קיימים מחקרים נוספים המנסים להוכיח את יעילות האמפאגליפלוזין, עבור אינדיקציות אחרות מסוכרת ואי-ספיקת לב, כך לדוגמה באחד מהמחקרים נמצא שאמפאגליפלוזין יעילה עבור טיפול ב-תסמונת ההפרשה הלא תואמת של הורמון ADH מכיוון שהתרופה משרה גלוקוזאוריאה וכך מעלה את קצב מתן השתן וכך יש תיקון של ההיפונתרמיה בחולים אלו.<ref></ref>כמו כן נדרשים מחקרים נוספים כדי להוכיח את יעילות התרופה עבור האינדיקציה הנ"ל.

== תופעות לוואי ==
תופעות הלוואי שבעיקר נחקרות הן:

1. אחד הסיכונים בשימוש במעכבי SGLT2 הוא חמצת קטוטית סוכרתית, אך עם זאת סיכון זה עדיין נמצא בבדיקה.<ref></ref>

2. למטופלים בתרופה יש עלייה בסיכון לזיהומים גניטליים, בנשים נפוץ זיהום מ-candida vaginitis ובגברים נפוץ זיהום מ-balanitis.<ref></ref><ref></ref><ref></ref>

בנוסף קיימות תופעות לוואי נוספות שבהן:
===תופעות לוואי נפוצות===
זיהום גניטלי, תכיפות או דחיפות במתן שתן, גרד, פריחה או אודם בעור, צמאון, עצירות, ובבדיקות דם יכולה להיות עליית שומנים בדם (בעיקר כולסטרול).
===תופעות לוואי פחות נפוצות===
סרפדת (פריחה אלרגית בעור), צריבה או כאב במתן שתן, בדיקות דם יכולות להראות על ירידה בתפקוד הכלייתי (על ידי תוצאות קריאטנין או אוריאה), בבדיקות הדם יכולה גם להיות עלייה בתאי הדם האדומים.

===תופעות לוואי נדירות===
נמק באזור הפרינאום (בין הגניטליה לפי הטבעת).

===תופעות לוואי מאוד נדירות===
דלקת בכליות (Interstitial nephritis).

==קישורים חיצוניים==

* 
==הערות שוליים==

קטגוריה:מעכבי SGLT2
קטגוריה:סוכרת
קטגוריה:טיפול בסוכרת
רופינאמיד

רופינאמיד<ref></ref> 
(באנגלית Rufinamide) או בשמה המסחרי אינובלון (inovelon), היא תרופה נגד אפילפסיה, ומיועדת לטיפול משלים בהתקפים הקשורים לתסמונת (Lennox Gastaut syndrome (LGS <ref>
https://www.ninds.nih.gov/health-information/disorders/lennox-gastaut-syndrome
</ref>
הנחשבת לאחת התצורות החמורות ביותר של אפילפסיה. התרופה ניתנת לילדים מגיל ארבע ומעלה ולמבוגרים, ומפחיתה את כמות ההתקפים האפילפטיים החמורים. 

==היסטוריה==
תרופה זו מאושרת לשימוש על ידי מנהל המזון האמריקאי (FDA) מאז שנת 2008.   

==מנגנון פעולה==
מנגנון הפעולה המדויק של רופינאמיד אינו ידוע.<ref></ref>. במבחנה, התרופה מגבילה התפרצויות מתמשכות של פוטנציאל פעולה בתדרים גבוהים ומונעת מתעלת יונים ממותגת מתח לחזור אל מצבן הפעיל. רופינאמיד מקטין מצב של ריגוש יתר והתפשטות של פוטנציאל הפעולה, ומווסת את פעילות תעלות הנתרן. 

==פורמולצייה==
רופינאמיד קיים בטבליות של 100mg, 200mg או 400mg. 

==אופן שימוש==
המינון ההתחלתי נקבע לפי גיל, משקל ותלוי באם נעשה שימוש גם בולפרואט. לאחר מכן, נעשית התאמה ספציפית למטופל בהתאם לאופן בו הוא מגיב לטיפול. יש ליטול את התרופה יחד עם מזון ושתייה. 

==תופעות לוואי ==
תופעות הלוואי השכיחות ביותר של רופינאמיד הן ישנוניות, כאב ראש, עייפות, סחרחורת, ובחילות.<ref></ref> 
תופעות הלוואי נדירות הן פריחה של העור, אטקסיה ודיפלופיה. תופעות נדירות נוספות אך משמעותיות יותר הן קיצור מקטע QT, תגובה תרופתית עם אאוזוניופיליה ותסמינים סיסטמיים, לויקופניה, תסמונת סטיבנס ג'ונסון, התקף אפילפטי, אובדנות, ווסטטוס אפילפטיקוס.

==התוויות נגד ==
רופינאמיד מוגבלת לשימוש כאשר יש הפרעות קצב לב, או היסטוריה משפחתית של מקטע QT קצר. במטופלים אלו, התרופה יכולה לגרום אף למוות. כמו כן, יש לשים לב ולמנוע שימוש בו זמנית עם תרופות אחרות שמקצרות את מקטע QT. 

==קישורים חיצוניים==

https://www.ncbi.nlm.nih.gov/books/NBK557595/
https://www.ema.europa.eu/en/medicines/human/EPAR/inovelon
https://www.ncbi.nlm.nih.gov/pmc/articles/PMC6494418/

== הערות שוליים ==

קטגוריה:תרופות נוגדות פרכוסים
קטגוריה:רשימת התרופות החיוניות של ארגון הבריאות העולמי
שיחות עם אלוהים

שיחות עם אלוהים (באנגלית: Conversations with God או CWG) היא סדרת ספרים מאת ניל דונלד וולש. הספרים כתובים כדיאלוג שבו המחבר שואל שאלות ואלוהים עונה. הספר הראשון בסדרה יצא בשנת 1995 וזכה להצלחה רבה. הספר היה במשך 137 שבועות ברשימת רבי-המכר של הניו יורק טיימס.

בריאיון עם לארי קינג, סיפר וולש כיצד התחיל לכתוב את הספרים: בתקופה קשה בחייו הוא התיישב וכתב מכתב כועס לאלוהים, בו שאל שאלות רבות בנוגע לחייו ומדוע הם אינם עובדים. לאחר שכתב את השאלות, שמע קול אומר: "אתה באמת רוצה תשובות לכל השאלות האלו או שאתה רק משחרר קיטור?". בשלב זה וולש הרגיש תשובות ממלאות את ראשו והחליט לכתוב אותן. כך החלה כתיבת הספרים, במעין תהליך של כתיבת רצף (או כתיבה אוטומטית).

כמה מהספרים בסדרה יצאו גם בגרסת אודיובוק. המספר הוא אדוארד אסנר. אסנר היה מועמד לפרס Audie לשנת 1997 על עבודתו זו.

בשנת 2006 יצא בארצות הברית סרט המבוסס על חווייתו של וולש בכתיבת הספרים. את דמותו של וולש משחק בסרט הנרי צ'רני .

==הספרים בסדרה==
ספרי הדיאלוג שתורגמו לעברית:
* שיחות עם אלוהים – דו-שיח לא שכיח – ספר 1 (1995)
* שיחות עם אלוהים – דו-שיח לא שכיח – ספר 2 (1997)
* שיחות עם אלוהים – דו-שיח לא שכיח – ספר 3 (1998)
* ידידות עם אלוהים – דו-שיח לא שכיח (1999)
* אחדות עם אלוהים (2000)
* בבית עם אלוהים – בחיים שלעולם אינם מסתיימים (2006)
* שיחות עם אלוהים – דו-שיח לא שכיח להעיר את המין האנושי – ספר 4 (2017)

ספרים נוספים בסדרה שתורגמו לעברית:
* רגעי חסד – כשאלוהים נוגע בחיינו במפתיע (2001)
* ניל דונלד וולש על יישומים לחיים – חיים הוליסטיים, שפע ופרנסה נכונה, מערכות יחסים (1999)
* כשהכול משתנה – בעתות אי-שקט, דרך אחרת לשלווה (2009)

== קישורים חיצוניים ==
* [https://opus.co.il/?id=showcontrib&contribnum=17 ספרי שיחות עם אלוהים] באתר הוצאת אופוס
* 

* [https://www.facebook.com/groups/cwg.co.il/ שיחות עם אלוהים], קבוצת פייסבוק בעברית

קטגוריה:העידן החדש
קטגוריה:ספרי 1995
קטגוריה:יוצרים ויצירות בסוגת הדיאלוג
טוקטיניב

טוקטיניב (באנגלית: Tucatinib) היא תרופה כנגד סרטן, המשמשת לטיפול בסרטן השד מסוג HER2 וסרטן המעי הגס. טוקטיניב הוא מעכב של הרצפטור HER2<ref></ref>.

==היסטוריה==
טוקטיניב אושרה על ידי מנהל המזון האמריקאי (FDA) באפריל 2020 לשימוש בחולי סרטן השד מסוג HER2 חיובי, שלא ניתנים להסרה ניתוחית.

ב-2023 ה-FDA העניק אישור מהיר לטיפול בתרופה עבור סרטן המעי הגס שאינו ניתן לכריתה.

==שימוש רפואי==
טוקטיניב הוא קו שני לטיפול בנשים בוגרות עם סרטן שד מתקדם, בלתי ניתן לכריתה, או לחלופין שפיתח גרורות. בדרך כלל ישולב בטיפול עם קפציטבין (Capecitabine).

==מנגנון פעולה==
טוקטיניב הוא מעכב הפיך של רצפטור מסוג טירוזין קינאז הנקרא HER2.

טוקטיניב הוא מעכב זרחון של HER2 ו-HER3, הגורם להפעלה של הרצפטורים המובילה לקיום מחזור התא והתחלקותו. באופן זה טוקטיניב מונע התרבות של תאים בעלי רצפטור HER2 ובשילוב עם טרסטוזומאב מעודד פעילות נוגדת גדילה (של הגידול).

==תופעות לוואי==
לתרופה עלולה להיות מספר תופעות לוואי <ref></ref>: בחילות, חולשה, הקאות, דלקות בפה ובשפתיים, כאב בטן, כאב ראש, אנמיה פגיעה בכבד, ופריחה בידיים וברגליים.

==קישורים חיצוניים==
* [https://www.cancer.gov/about-cancer/treatment/drugs/tucatinib טוקטיניב] באתר של המכון הלאומי לסרטן (אנגלית)
* [https://ec.europa.eu/health/documents/community-register/2021/20210211150461/anx_150461_en.pdf טוקיסה] ב European Medicines Agency

==הערות שוליים==

קטגוריה:סרטן השד
קטגוריה:טיפול בסרטן
קטגוריה:תרופות לטיפול בגידולים
קטגוריה:תרופות יתומות
קטגוריה:מעכבי אנזימים
הרודפים (סרט)

הרודפים (באנגלית: The Highwaymen) הוא סרט פשע ביוגרפי אמריקאי משנת 2019 בבימויו של ג'ון לי הנקוק, עם קווין קוסטנר ווודי הרלסון בתפקידים הראשיים.

התסריט הוא על שני אנשי טקסס ריינג'ר לשעבר שנשכרים כדי למצוא ולעצור את צמד הפושעים הידוע בוני וקלייד בשנות ה-30 של המאה העשרים.

השחקנים המגלמים את בוני וקלייד מופיעים בסרט בתפקידי קמע לזמן קצר.

הסרט היה מועמד לפרס סטלייט לסרט הטוב ביותר.
==תקציר העלילה==
בשנת 1934 מבצעים צמד הפושעים בוני וקלייד את אחד הפשעים הנועזים שלהם - שחרור אסירים העובדים בחוות אסירים בטקסס תוך הריגת אחד השומרים עליהם.

מושלת טקסס, מרים "מא" פרגוסון מכנסת ישיבת חרום כדי להחליט בעניין לאחר שה-FDA נכשל בניסיונות לתפוס אותם. התובע הראשי לי סימונס (ג'ון קרול לינץ') מזכיר לה כי היא ביטלה את מחלקת הקסס ריינג'ר כי חשבה שאינם מתאימים לתקופה (בהשוואה ל-FBI) וכי הוא ממליץ על הוותיק והמנוסה בהם, פרנק מאיייר (קווין קוסטנר) למבצע תפיסת בוני וקלייד. המושלת מקבלת את הצעתו מחוסר ברירה והם מגויסים כ"שוטרי דרכים" ולא כריינג'רס.

מאייר מגייס את עמיתו הוותיק והשתיין מני גולט (וודי הרלסון) ורוכש כמות גדולה של נשק ותחמושת. הם מגיעים לדאלאס שם מכיר להם השריף את סגנו, טד הינטון (תומאס מאן), חבר ילדות של הצמד שעוזר להם במידע ויכול לזהות אותם.

הם נתקלים מדי פעם בסוכני FBI שמלגלגים על השיטות המיושנות שלהם. בעיירה קופרוויל בקנזס הם נתקלים בבוני וקלייד במכונית אך קהל מעריצים מקיף אותם ומונע ממאייר וגולט להגיע אליהם. לבסוף מצליחים בוני וקלייד להימלט משם תחת חסות של סופת חול.

הרציחות נמשכות והמושלת פוקדת על לי סימונס לפטר את מאייר וגולט.

הם מגיעים לבסוף להנרי בארו (ויליאם סדלר), אביו של בוני שמספר להם על קורות בנו העבריין וכן לביתו של אייוי מטויין מבינוויל פאריש בלואיזיאנה אביו של הנרי מטווין , פושע שהשתתף עם הזוג במקרי שוד ורצח. הם מבטיחים לאייוי כי אם ייתפס בנו הוא לא יוצא להורג והוא משתף פעולה ואומר כי הזוג עומד לבקר אצלו.

האמר וגולט מציבים מארב ביחד עם טד הינטון ושוטרים נוספים. מטווין מעמיד את רכבו כאילו הוא מחליף גלגל. בוני וקלייד מתקרבים וטד הינטון מזהה אותם. הם נעצרים כדי לעזור למטויין ואז מרססים אותם במאות כדורים והם נהרגים במקום.

מאייר וגולט זוכים לפרסום ולתהילה והמושלת עורכת מסיבת עיתונאים ולוקחת את כל הקרדיט לעצמה.

לבסוף מוקרנים צילומים של המשתתפים האמיתיים בפרשה זאת.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קווין קוסטנר
|פרנק היימר
|
|-
|וודי הרלסון
|מני גולט
|
|-
|ג'ון קרול לינץ'
|לי סימונס
|
|-
|תומאס מאן
|טד הינטון
|
|-
|קים דיקנס
|גלדיס היימר
|
|-
|קתי בייטס
|מה פרגוסון
|מושלת טקסס
|-
|ויליאם ארל בראון
|אייוי מטווין
|
|-
|ויליאם סדלר
|הנרי בארו
|-

|}

==קישורים חיצוניים==

*[https://www.youtube.com/watch?v=JlPNpwbcVKw קדימון להרודפים], באתר יוטיוב
*[https://www.youtube.com/watch?v=Y4gkm5QcXvw הסבר על הסרט], באתר יוטיוב

קטגוריה:סרטי 2019
קטגוריה:סרטים אמריקאיים
קטגוריה:סרטים באנגלית
קטגוריה:סרטי פשע
קטגוריה:סרטים המבוססים על סיפור אמיתי
קטגוריה:סרטים ביוגרפיים
קטגוריה:נטפליקס: סרטים
חלום כהה

"חלום כהה" הוא שיר שכתב, הלחין וביצע המוזיקאי והזמר הישראלי אסף אמדורסקי. השיר נכלל באלבומו "מנועים שקטים", שיצא לאור ב־1999. אמדורסקי שילב בשיר דגימה של קולה של ענבל פרלמוטר מתוך ריאיון טלוויזיוני.

== על השיר ==
אסף אמדורסקי העריך את להקת "המכשפות", אבל שאף לשתף פעולה באופן אישי עם ענבל פרלמוטר, סולנית הלהקה. "'המכשפות' הייתה הצלחה אדירה, אבל הייתה לי הרגשה שהדברים שענבל מחזיקה בשרוול יעיפו אותי עוד יותר. משהו בהתכוונות שלה, בפראות, בתאווה לחיים ובציורים שציירה הבטיח שיש משהו מעבר לשירי המכשפות", כתב אמדורסקי. עם מותה של פרלמוטר נגוז החלום שלו לשיתוף פעולה איתה.

אמדורסקי כתב את הגרסה הראשונית של "חלום כהה" כ"שיר מחאה על כסף ועבודה". חברים של אמדורסקי התרשמו מהלחן, אבל ביקרו את המילים שלטענתם סגנונן לא התאים לו. אחרי חודשים של שינוי ועריכת מילות השיר הרגיש אמדורסקי שהשיר הוא "קצת על הסיפור של ענבל, המוות שלה ומה שהיא סימלה בשבילי [...] הרגשתי שהיא צריכה להיות בתוך השיר", סיפר. הוא ביקש לשלב את קולה בשיר ולשם כך ביקש מליליאן שוץ, שגילתה את "המכשפות", הקלטה של פרלמוטר מדברת, הקלטה שאותה יוכל לדגום. שוץ חזרה אליו עם הקלטה מתוך תוכנית טלוויזיה בשם "שיר פרידה", שהוקלטה בנובמבר 1995 לזכר יצחק רבין. אמדורסקי סיפר על המניפולציה שביצע על קולה של פרלמוטר: 

== יחס הביקורת ==
מיכל רונאל מוואלה! כתבה על "חלום כהה" ש"כוחו העצום בייחודו, בהיותו תופעה כה משונה ונדירה. ראו זה פלא – מחאה עברית זועמת, בועטת, מרגשת, ויותר מהכל – מחוברת עד כאב". על הסימפול של פרלמוטר כתבה רונאל: "כשב-3:16 דקות מבליח קולה הצלול והסדוק של ענבל פרלמוטר, מתבררת סופית החד־פעמיות שנושא עימו השיר: המושג של הסימפול, מושג שמגלם בתוכו את האומץ להוציא מושג מהקשרו, ולנטוע אותו אחרת – בהקשר חדש ומחדש". רונאל סיכמה שבשיר ב"חלום כהה" יש "אדם צעיר, שחי בעיר בלי הפסקה ובלי אלוהים, מסתכל נכוחה במה שהוא רואה סביבו ומזקק מכך חמש דקות של עיניים שקועות, בור של ריקנות ולב נשבר. זה דיוקן אישי חודר ומצמית, שבגלל הדיוק המבהיל שלו מצליח לצלוח את הקפיצה שמתבצעת במעשה אמנות גדול: מהפרט – אל הכלל, מהאישי – לאוניברסלי. מרגשות האשם שלו – לייסורי המצפון שלנו".

== מצעדים ==
"חלום כהה" ערך את הופעת הבכורה שלו במצעד הפזמונים השבועי של רשת ג' ב־28 בנובמבר 1999, זכה להצלחה גדולה וצעד 16 שבועות עד 19 במרץ 2000, אז יצא מהמצעד. בשיאו הגיע למקום הראשון למשך חמישה מצעדים רצופים, החל מ־12 בדצמבר 1999. למרות הצלחתו במצעד השבועי, לא נכנס השיר למצעד השנתי של התחנה. עם זאת, במצעד הפזמונים העברי השנתי לשנת תש"ס של גלי צה"ל השיר הגיע למקום ה־24.

=== מיקומי שיא ===

== משתתפים ==
* אסף אמדורסקי – זמרה, גיטרה אקוסטית, סינתיסייזר, תכנותים
* ענבל פרלמוטר – מונולוג
* אוהד קוסקי – גיטרה חשמלית
* משה קופ – תופים, כלי הקשה, סמפלר
* חיים לרוז – גיטרה בס
* דדי כהן – קלידים
* שי שטרקר – אפקטים

=== הפקה ===
* הפקה מוזיקלית – אסף אמדורסקי
* מפיק אחראי – חיים שמש
* עיבוד מוזיקלי – אסף אמדורסקי, משה קופ, חיים לרוז, אוהד קוסקי
* טכנאי הקלטה – משה קופ, זיו מטושקה
* עוזרי טכנאי הקלטה – אבי ולנט, אורון אפלבוים
* הקלטה – קרן פלקנשטיין, משה קופ
* מאסטרינג – חיים גוזלי

== קישורים חיצוניים ==

== הערות שוליים ==

קטגוריה:שירי 1999
קטגוריה:סינגלים מ-1999
קטגוריה:שירי אסף אמדורסקי
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
קטגוריה:סינגלים שהגיעו למקום הראשון בישראל
חלח

חְלַח הוא יישוב אשורי קדום המוזכר בתנ"ך כאחת מן הערים אליהן הוגלו בגלות אשור שבט ראובן, שבט גד וחצי שבט המנשה על ידי שלמנאסר החמישי.

חלח מוזכרת בתנ"ך בספר מלכים לאחר שמרד הושע בן אלה מלך ישראל במלך אשור שלמנאסר החמישי בשנת 724 לפנה"ס, עלה שלמנאסר לשומרון והחריבה סופית בשנת 722 לפנה"ס. שלמנאסר הגלה את תושבי השומרון לאשור. (), ובספר דברי הימים: .

יש המזהים את חלח עם כלח (כיום תל נמרוד) שהייתה עיר אשורית חשובה.

==לקריאה נוספת==
* עודד בוסתנאי, גלות ישראל ויהודה באשור ובבבל (מאות ח - ו לפנה"ס), תש"ע - 2010, "חלח וסביבותיה". עמ' 134.

==קישורים חיצוניים==
*[https://forum.otzar.org/viewtopic.php?t=46873 עשרת השבטים גלו אל "לחלח" או "חלח"?] שרשור בנושא בפורום אוצר החכמה

קטגוריה:אתרי המקרא
קטגוריה:ספר מלכים
קטגוריה:ערים עתיקות שנהרסו
אבו דוסו

אבו דוסו (בצרפתית: Abou Dosso; נולד ב-26 במרץ 1996) הוא כדורגלן איבוארי המשחק בעמדת המגן השמאלי בסומגאיט.

==קריירה==
דוסו התחיל את הקריירה שלו בקבוצת הכדורגל ארמי. בקיץ חתם בהפועל ראשון לציון מהליגה הלאומית. ב-6 באוגוסט ערך את הופעת הבכורה שלו בקבוצה בהפסד 1–3 לבית"ר תל אביב בת ים במסגרת גביע הטוטו. ב-18 בדצמבר הבקיע את שער הבכורה שלו בקבוצה בניצחון 0–3 נגד מ.ס. כפר קאסם.

באוגוסט חתם בהפועל תל אביב מליגת העל עד לסיום העונה. ב-8 באוגוסט ערך את הופעת הבכורה שלו בקבוצה בהפסד 2–3 נגד מ.ס. אשדוד. ב-23 בינואר 2023 שוחרר מהמועדון וחתם בבני סכנין בה שיחק עד לסיום העונה.

בקיץ חתם בסומגאיט מליגת העל האזרית.

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:כדורגלני הפועל ראשון לציון
קטגוריה:כדורגלני הפועל תל אביב
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:ספורטאים זרים באזרבייג'ן
קטגוריה:איבוארים שנולדו ב-1996
גדודי האימאם עלי

גדודי האימאם עלי (בערבית: كتائب الإمام علي; תעתיק: כַּתַ֫אאֶבּ אל-אִמַאם עלי) הוא ארגון פוליטי וצבאי המשמש כזרוע החמושה של התנועה האסלאמית של עיראק (حركة العراق الإسلامية תעתיק: חַרַכּת אל-עיראק אל-אסלאמיה) והם חלק מארגון הגג "אל-חשד א-שעבי". הארגון מעורב במלחמה בעיראק, נלחם נגד דאעש והיה מעורב במלחמת האזרחים בסוריה.

== היסטוריה ופעילות ==
ארגון גדודי האימאם עלי נוסד ביוני 2014 כזרוע מזוינת של התנועה האסלאמית של עיראק, כחלק מהתגייסות שיעית רחבת היקף לאחר הסלמה הקרבות מול הסונים בעיראק. הארגון קשור באופן הדוק לארגונים, ומיליציות שיעיות עיראקיות, ותיקות יותר. מזכ"ל הקבוצה פעל במסגרות עיראקיות אנטי-אמריקאיות ואף נכלא למשך כמה שנים. הארגון קשור לכוח קודס האיראני ואף כי אין פרטים מלאים על הקשר בין הארגונים, א-זיידי נראה מצולם עם קאסם סולימאני.<ref></ref><ref name=":0"></ref> בנוסף, ארגון גדודי האימאם עלי קשור לאבו מהדי אל-מוהנדס, מנהיג אל-חשד אל-שעבי, שלעיתים אף הוביל, באופן אישי את חיילי הארגון בקרבות. הודות לקשרים אלו, לוחמי הארגון חמושים ומצוידים היטב.<ref name=":0" />

מאז הקמתו ניסה ארגון גדודי האימאם עלי לגייס את תמיכתם של האשורים הנוצרים בסוריה, בהתבסס על זיקה כביכול בין האסלאם השיעי לנוצרים, ולאור ה"בגידה" כביכול של כורדיסטן העיראקית בנוצרים העיראקים, במהלך הקרבות על מוסול. כחלק ממאמצים אלה, בשלב מסוים הוקמה בארגון יחידה נוצרית, אומנם קטנה ביותר, שנקראה: "גדודי רוח האל ישו בן מרי" ("Spirit of God Jesus Son of Mary Battalions").<ref name=":0" /><ref></ref>

בשנת 2015 החלה הארגון לשלוח את לוחמיו לסוריה, לכאורה כדי להגן על מסגד א-סיידה זיינב, והם השתתפו במספר קרבות. בתחילת 2016, הארגון היה מעורב במתקפה של ממשלת סוריה לכיבוש מחדש של תדמור מידי דאעש<ref></ref> וכן בחַלַבּ<ref></ref> ובמקביל גם בקרב על מוסול.<ref></ref>

== פשעי מלחמה ==
קיימות אינדיקציות לפשעי מלחמה המבוצעים על ידי לוחמי הארגון, כמו:
* בקרבות שונים נראו לוחמי הארגון בסרטונים עם ראשים כרותים של אויביהם ההרוגים.<ref name=":0" />
* באוגוסט 2015, אבו עזראיל עצמו הופיע בסרטון כשהוא שורף אדם תלוי וחותך את בשרו בסכין.<ref></ref>
* ב-31 במאי 2015 התפרסם סרטון באינטרנט ובו צילומים של חמושים שנשאו את הלוגו של גדודי האימאם עלי, צוחקים תוך כדי שהם שורפים אדם, לאחר שתלו אותו. לפי כמה מקורות, הקורבן היה מורה עיראקי, בן 23. חברי פרלמנט עיראקיים מחו על המעשה וביקשו לנקוט אמצעים כנגד הארגון.

== ראו גם==
* אל-חשד א-שעבי

==קישורים חיצוניים==
* 

== הערות שוליים ==

קטגוריה:אנטי אמריקניזם
קטגוריה:ארגוני טרור שיעיים
קטגוריה:שיעה
פריטם קוטאל

פריטם קוטאל (בבנגלית: প্রীতম কোটাল; נולד ב-8 בספטמבר 1993) הוא כדורגלן הודי המשחק בעמדת המגן הימני בקרלה בלסטרס.

==קריירת מועדונים==
קוטאל נולד באוטרפארה שבמערב בנגל. הוא התחיל לשחק כדורגל בגיל 4 בקבוצת הילדים של צ'יראג יונייטד ובגיל 16 עבר לזו של וארי. בשנת הצטרף לקבוצת הפיתוח של פליאן ארווס מה-I-League.

בקיץ חתם במוהון בגאן. ב-23 באוקטובר ערך את הופעת הבכורה שלו בקבוצה בניצחון 1-2 נגד סלגאוקאר. ב-7 בפברואר 2015 הבקיע את שער הבכורה שלו בקבוצה בניצחון 0-1 נגד פונה. בעונת זכה עם המועדון בליגה וכך הפכה מוהון בגאן לקבוצה הראשונה מקולקטה שעושה זאת. ב-9 בינואר 2016 הבקיע שער עצמי במשחק הליגה בניצחון 1-3 נגד אייזאול. ב-27 בינואר רשם את הופעת הבכורה שלו בזירה האסיאתית בניצחון 1-3 נגד טמפינס רוברס במסגרת מוקדמות ליגת האלופות האסיאתית. במהלך העונה הושאל לפונה סיטי ממנה עבר לאתלטיקו קולקטה מליגת העל ההודית (ISL). ב-8 במרץ 2017 הבקיע את שער הבכורה שלו במועדון בתיקו 2-2 נגד מומבאי סיטי.

ביולי נכלל בדראפט הסופר ליג ההודי שנפתחה באותה שנה. ב-22 ביולי 2014 נבחר במקום החמישי על ידי פונה סיטי. ב-18 באוקטובר הוא ערך את הופעת הבכורה שלו במועדון בליגת העל ההודית במשחק הליגה נגד מומבאי סיטי בו הפסידה פונה 5-0.

ב-14 ביוני 2016 הושאל לאתלטיקו קולקטה. ב-2 באוקטובר ערך את הופעת הבכורה שלו בקבוצה בתיקו 2-2 נגד צ'נאיין. ב-13 בדצמבר היה מעורב בקטטה שפרצה בסיום המשחק חצי גמר הגביע נגד מומבאי סיטי. בסיום העונה זכה עם הקבוצה באליפות הודו.

לקראת עונת הצטרף לדלהי דינמוס. ב-22 בנובמבר ערך את הופעת הבכורה שלו בקבוצה בניצחון 2-3 נגד פונה סיטי. ב-10 בינואר 2018 הבקיע את שער הבכורה שלו בקבוצה בהפסד 3-1 לקרלה בלסטרס. עונה לאחר מכן קיבל את סרט הקפטן, אך חזר לאתלטיקו קולקטה במהלך חלון ההעברות. בשנת נכלל בסגל המועדון לאחר שהתאחד עם מוהון בגאן.

ב-14 ביולי 2023 חתם לשלוש שנים בקרלה בלסטרס. ב-13 באוגוסט 2023 ערך את הופעת הבכורה שלו בקבוצה בהפסד 4-3 לגוקולאם קראלה במסגרת גביע דוראנד.

==קריירה בינלאומית==
קוטאל שיחק בצעירותו בנבחרות הצעירות של הודו. ב-12 במרץ 2015 ערך את הופעת הבכורה שלו בנבחרת הבוגרת בניצחון 0-2 נגד במסגרת מוקדמות מונדיאל 2018. בינואר זכה עם הנבחרת באליפות דרום אסיה אחרי ניצחון 1-2 נגד בהארכה.

השתתף עם הנבחרת בגביע אסיה בכדורגל ב-2019 וב-2023.

==חיים אישיים==
תאריך הלידה של קוטל אינו ידוע, אך על פי הערכות הוא נולד ב-8 בספטמבר 1993. הוא התחיל לשחק כדורגל השראת דודו שהיה גם הוא כדורגלן והחליט לשחק כמגן ימני בהשראתו של הכדורגלן ההודי דיפאק מונדאל אותו העריץ. בשנת קוטל הקים אקדמיה לכדורגל עבור שחקנים שאין להם אמצעים. במרץ 2020, הוא תרם רופי הודי 50,000 לקרן המאבק בקורונה של מדינת מערב בנגל.

באפריל 2023 התחתן קוטל עם כתבת הספורט הבנגלית סונלה פול.

==תארים==
; מוהון בגאן
*הליגה ההודית ראשונה: 
*גביע הפדרציה: 
*ליגת העל ההודית: 

; אתלטיקו קולקטה
*ליגת העל ההודית: , 

; נבחרת הודו
*אליפות דרום אסיה: , , 
*הגביע התלת-לאומי: , 
*הגביע הבין-יבשתי: , 
*השחקן המתפתח של השנה: 

==קישורים חיצוניים==

==הערות שוליים==

קטגוריה:כדורגלנים הודים
קטגוריה:מגני כדורגל הודים
קטגוריה:בלמי כדורגל
קטגוריה:כדורגלני פונה סיטי
קטגוריה:כדורגלני אתלטיקו קולקטה
קטגוריה:כדורגלני אודישה
קטגוריה:כדורגלני קרלה בלסטרס
קטגוריה:כדורגלני נבחרת הודו
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:הודים שנולדו ב-1993
משחק באטל רויאל

משחק באטל רויאל (באנגלית: Battle royale game) הוא ז'אנר של משחקי וידאו מקוונים מרובי משתתפים אשר הפך פופולרי בעשור השני של המאה ה-21. הז'אנר משלב אלמנטים של חקר, הישרדות וחיפוש אחר ציוד וכלי נשק.

במשחקי באטל רויאל משחקים בין עשרות למאות שחקנים שונים בו זמנית, אשר מתחילים את המשחק עם כמות מינימלית של כלי נשק וציוד, ואשר חייבים לחסל את כל יתר היריבים בעודם מחפשים כלי נשק, תחמושת, ומשאבים אחרים. בנוסף לכך גם זירת המשחק הולכת ומתכווצת במהלך המשחק.<ref></ref> המנצח הוא השחקן או קבוצת השחקנים האחרונה שנותרת בחיים.

השם לז'אנר לקוח מהסרט היפני "באטל רויאל" משנת 2000 בבימויו של קינג'י פוקאסקו, אשר בו קבוצת תלמידים נאלצת להילחם זה בזה עד מוות עד שרק אחד מהם יישאר בחיים.<ref></ref>

המקורות של הז'אנר נבעו ממודים למשחקי הישרדות מקוונים מרובי משתתפים כמו מיינקראפט ו-ARMA 2 בתחילת העשור השני של המאה ה-21. עד סוף העשור הז'אנר הפך לתופעה תרבותית, ומשחקים כמו PUBG: Battlegrounds (שיצא לשווקים ב-2017), Fortnite Battle Royale (שיצא לשווקים ב-2017), Apex Legends (שיצא לשווקים ב-2019) ו־Call of Duty: Warzone (שיצא לשווקים ב-2020).

== ראו גם ==
* ערכים על משחקי באטל רויאל

==הערות שוליים==

*
קטגוריה:סוגות משחקי וידאו
סלון הדחויים

סלון הדחויים הוא כתב-עת ישראלי לשירה בהוצאת יונה שחורה. הגיליון הראשון יצא בדצמבר 2018, ומאז ועד היום יוצא בכל חודש, כאשר כל גיליון מוקדש לנושא אחר. הגיליונות יוצאים במהדורה מודפסת ודיגיטלית. השם "סלון הדחויים" הוא הומאז' לשם שנתנו האימפרסיוניסטים לאולם בו הציגו את תערוכותיהם הראשונות שנדחו על ידי האקדמיה הצרפתית לאומנויות יפות.

בכתב העת מפרסמים כדרך קבע משוררים ותיקים וחדשים כאחד, ביניהם: אגי משעול, יעל גלוברמן, שולמית אפפל, גלעד מאירי, רפי וייכרט, אילן שיינפלד, רון גרא, יבחר גנאור, רוני סומק, ארז ביטון, דורון מנשה, ציפי שחרור, שושנה ויג, מאיר ויזלטיר, יותם רוזנפלד, נורית זרחי, גלי רביץ, בלפור חקק, אפרת מישורי, אלי אליהו, יחזקאל רחמים, גד קינר, ארז מירנץ, דפנה פלדמן, יעל סטטמן, מאיה ויינברג, נעמי לבנון-קשת, אילן ברקוביץ', נמרוד שיין ועוד. 

מאז יוני 2021, מרבית שערי הגליונות מעוצבים על ידי רוני סומק, המוכרים מאד בשל סגנונם הייחודי. מאז, סומק גם מפרסם משיריו בכל גיליון. חברי המערכת הם אלי יונה, נתנאל לוריא ויורם רומם.

==רשימת הגליונות==
{| class="wikitable"
|+
!נושא
!תאריך הוצאה
!עורך
|-
|גיליון ראשון
|דצמבר 2018
| -
|-
|גיליון שני
|יוני 2019
|אלי יונה
|-
|שירת מחאה
|אוגוסט 2019
|חברי המערכת
|-
|שירה הומניסטית
|אוקטובר 2019
|אלי שמואלי
|-
|על הקצה
|דצמבר 2019
|יורם רומם
|-
|גיליון שישי
|ינואר 2020
|חגית גרוסמן
|-
|פרס סנפיר
|אפריל 2020
|אילן ברקוביץ'
|-
|עתיד
|יוני 2020
|מימס וילמה
|-
|אלימות
|יולי 2020
|
|-
|דיקטטורה
|אוגוסט 2020
|יורם רומם
|-
|פערים
|ינואר 2021
|קארינה לינצקי
|-
|הפריווילגים
|פברואר 2021
|גיא עינת
|-
|בטיפול
|אפריל 2021
|מיכל גונן
|-
|פוסט-טראומה
|יוני 2021
|גיא עינת
|-
|בקיצור
|יולי 2021
|מיכל גונן
|-
|למה לי פוליטיקה עכשיו
|אוגוסט 2021
|מיכל גונן
|-
|טאבו
|ספטמבר 2021
|תומר קליין
|-
|דו-קיום
|נובמבר 2021
|יצחק גוילי
|-
|כישוף/קסם
|דצמבר 2021
|עינת לביאד
|-
|נפשי
|פברואר 2022
|נועם מאיר שדות
|-
|נגד המלחמה
|מרץ 2022
|אלי יונה
|-
|מעבר א
|מרץ 2022
|יחזקאל רחמים
|-
|מעבר ב
|אפריל 2022
|יחזקאל רחמים
|-
|ומהו האדם?
|אפריל 2022
|מיכל גונן
|-
|זמן
|מאי 2022
|ליאורה לאור
|-
|קולנוע
|יוני 2022
|שחף ארז
|-
|שירת החדרים
|יולי 2022
|יחי לוי
|-
|טיפוסים
|יולי 2022
|נאור יצהרי
|-
|יתמות
|יולי 2022
|שושנה ויג
|-
|הישרדות
|אוגוסט 2022
|שני ארנהיים
|-
|על החרדה
|אוגוסט 2022
|נמרוד שיין
|-
|ואליך תשוקתי
|ט"ו באב 2022
|דני נגר
|-
|מוזיקה
|ספטמבר 2022
|ליאורה לאור
|-
|סתיו
|ספטמבר 2022
|דני דויטש
|-
|בעד נשות איראן!
|נובמבר 2022
|אלי יונה
|-
|חולי
|נובמבר 2022
|שרון ענב
|-
|רעל
|נובמבר 2022
|טל פאר
|-
|ילדות
|דצמבר 2022
|נעמי לבנון-קשת
|-
|בגידה 
|דצמבר 2022
|נטע פור אייזנברג
|-
|שירת ההתנגדות
|פברואר 2023
|אילן שיינפלד
|-
|צדק
|מרץ 2023
|דורון מנשה
|-
|חירות 
|אפריל 2023
|ורדה אליעזר
|-
|מזוודה 
|מאי 2023
|דן בלומברג
|-
|אלוהים
|ספטמבר 2023
|איריס אביאל
|-
|מלחמה
|אוקטובר 2023
|דפנה פלדמן
|-
|זעם
|פברואר 2024
|אלי יונה
|-
|גבולות
|מרץ 2024
|דפנה פלדמן
|-
|התמכרות
|אפריל 2024
|רועי תקוע
|-
|מפלצות
|יוני 2024
|שושנה ויג
|-
|ציפורים
|יולי 2024
|נעמי לבנון-קשת
|-
|שאלות
|אוגוסט 2024
|שחף ארז
|}

==קישורים חיצוניים==

* [https://www.haaretz.co.il/literature/poetry/2021-12-29/ty-article/.premium/0000017f-e1de-df7c-a5ff-e3fe4e900000?darkMode=true&utm_source=App_Share&utm_medium=iOS_Native הקולות שלנו מרחפים בעולם: אילן ברקוביץ' מסקר את סלון הדחויים, הארץ]

קטגוריה:ישראל: כתבי עת לשירה
שירה
סמל העיר בני ברק

סמל העיר בני ברק הוא סמלה הרשמי של העיר בני ברק ועיריית בני ברק, מאז הוכרזה כמועצה מקומית ב־1937 ועד היום. את הרעיון לעיצוב הסמל הגה גזבר המועצה דאז, שכנא רוטנברג (רותם).

==תיאור הסמל==
סמלה של בני ברק מורכב ממגן שחלקו העליון מעוצב כחומה, מוטען בשמש מפציעה מבין שתי גבעות ומאירה על קלף שעליו כתוב "עיריית בני ברק" (לאחר הכרזתה כעיר) ולוחות הברית. בגרסה הרגילה, הסמל בצבעי כחול ולבן, למעט לוחות הברית שהם צהובים. בגרסאות אחרות, בהן זו המופיעה על דגל העיר הסמל הוא בצבעי ירוק וצהוב (בגרסה זו הכיתוב לא מופיע בתוך קלף), או שהשמש צהובה ולוחות הברית לבנות.

==משמעות==
* שתי הגבעות מייצגות את הגבעות שסביב העיר (בני ברק של הימים ההם שכנה ברובה בשטח שבין גבעת רוקח ו"גבעת הישיבה").
* השמש הזורחת מבוססת על הסיפור המופיע בהגדה של פסח: 
*לוחות הברית - מייצגות את צביונה התורני של העיר.

==סמליל ממותג==
בעשור השני של המאה ה-21 נעשה שימוש בסמליל ממותג הכולל את הסמל המקורי בצדו התחתון, לצד שם העיר והסלוגן "תורה. חינוך. חסידות. עיר שהיא עולם". חלקו העליון של הסמליל כולל איור צבעוני המזכיר ספר פתוח (רמז לריבוי מוסדות התורה בעיר) וקווי מיתאר של בניינים ושל לוחות הברית.

==הערות שוליים==

קטגוריה:בני ברק
בני ברק
מפרוטילין

מפרוטילין (באנגלית Maprotiline) היא תרופה נוגדת דיכאון, ממשפחת נוגדי דיכאון טריציקליים. המשמשת לטיפול במצבי רוח ונפש כגון דיכאון, חרדה, הפרעות טורדניות כפייתיות (OCD) והפרעות אכילה.

בישראל נמכרת התרופה תחת השמות המסחריים מלודיל (Melodil) ולודיומיל (Ludiomil).

==היסטוריה==
מפרוטילין פותחה לראשונה בשנות ה-60 על ידי חברת התרופות Ciba (כיום נוברטיס).<ref></ref> היא אושרה לשימוש בארצות הברית בשנת 1974, ובישראל בשנת 1976.

==מנגנון הפעולה==
מפרוטילין פועלת על ידי חסימת טרנספורטרים לניורוטרנסמיטרים סרוטונין ונוראדרנלין, ומונעת את ספיגתם חזרה לתאי העצב. נוירוטרנסמיטורים אלו ממלאים תפקיד חשוב בוויסות מצב הרוח, החרדה וההתנהגות.

==התוויות==
מפרוטילין מאושרת לטיפול במצבים הבאים:
* דיכאון קליני
* הפרעת חרדה
* הפרעה טורדנית כפייתית
* הפרעת אכילה
* הפרעת שינה
* כאב נוירופטי, כולל כאב פולינוירופטי אצל חולי סוכרת ואצל כאלה שאינם חולי סוכרת.

מפרוטילין יכולה לשמש גם לטיפול במצבים אחרים שאינם מאושרים על יד ה-FDA, כגון כאב כרוני ופיברומיאלגיה.

==מינון ומתן==
ניתן להשיג את התרופה בקפסולות (10 מ״ג, 25 מ״ג, 50 מ״ג או 75 מ״ג) או כזריקה תוך ורידית במינון של 25 מ״ג. המינון נקבע על ידי הרופא בהתאם למצב המטופל וחומרת התסמינים. המינון ההתחלתי המומלץ הוא בדרך כלל 25–50 מ"ג ליום, מחולק למספר מנות. ניתן להעלות את המינון בהדרגה עד למינון מקסימלי של 200 מ"ג ליום.

==תופעות לוואי==
תופעות הלוואי הנפוצות ביותר של מפרוטילין הן:
* פה יבש
* עצירות
* בחילות
* טשטוש ראייה
* סחרחורת
* הפרעת שינה
* עלייה במשקל
* רעד
* כאב ראש

בשבועות הראשונים לטיפול, מפרוטילין גורם לרגיעה ולכן יכול לשמש טיפול בחולים נסערים או בחולים עם סיכון אובדני.

תופעות לוואי פחות שכיחות אך חמורות יותר יכולות לכלול:
* יתר לחץ דם
* הפרעות בקצב הלב
*פרכוסים

==התוויות נגד==
התרופה אינה משמשת לטיפול במקרים הבאים:
* מטופלים המאובחנים עם גלאוקומה (לחץ תוך עיני)
* מטופלים עם הפרעות בתפקוד הכליות או הכבד
* מטופלים עם הפרעות בקצב הלב
* מטופלים עם היסטוריה של פרכוסים
* מטופלים הנוטלים תרופות נוגדות דיכאון מסוג MAOI

==הריון והנקה==
לנשים בהריון או מניקות מומלץ להתייעץ ברופא לפני נטילת מפרוטילין.

== קישורים חיצוניים ==

== הערות שוליים ==

2024 03
קטגוריה:תרופות נוגדות דיכאון
שביל עיזים

דייגים על גדת המרזי]]
שביל עיזים (מכונה גם מרעול – הלחם של המילים "מרעה" ו"משעול") הוא שביל צר, לא מתוכנן, שנוצר כתוצאה משחיקה מכנית שנגרמה על ידי תנועת בני אדם או בעלי חיים. השביל מייצג בדרך כלל את המסלול הקצר ביותר או הקל ביותר לניווט בין מוצא ליעד. רוחב השביל ומידת השחיקה של פני השטח שלו מצביעים בדרך כלל על היקף התנועה שעוברת בו.

== היווצרות ==
שביל עיזים "חותך" מדרכה מתעקלת, [[אוניברסיטת אוהיו]]
פעמים רבות נוצרים שבילי עיזים מקיצורי דרך שנעשו מטעמי נוחיות במקומות בהם נתיבים סלולים עושים מסלול ארוך יותר או מעגלי יותר, מכילים פערים או כלל אינם קיימים.

לאחר שדרך נוצרה תוך רמיסת הצמחייה הטבעית, נוטה התנועה שלאחר מכן להצמד לאותו נתיב קיים בעליל (כיוון שזה נוח יותר מלרמוס שביל חדש), והרמיסה החוזרת ונשנית תכרסם ותהדק עוד יותר את כיסוי הקרקע שנותר, וכן תפגע באיכות הקרקע לצמחייה. בסופו של התהליך, נוצר שביל הנראה בבירור וניתן לעבור בו בקלות, שבני אדם ובעלי חיים כאחד נוטים להעדיף.

שבילי עיזים מהווים את הבסיס הראשוני לשבילי טיול מסומנים ולסינגלים לאופניים. באופן היסטורי, שבילי עיזים היו התחלתם של רבים מהנתיבים הראשיים הקיימים כיום. דוגמה מתועדת מוקדמת לכך הן שדרות ברודוויי בניו יורק, העוקבות אחר שביל Wecquaesgeek שקדם לקולוניזציה האמריקאית<ref></ref>.

== פגיעה בטבע ==

שבילי עיזים חותכים לעיתים דרך בתי גידול רגישים ואזורים המיועדים לשימור, ומאיימים על חיות הבר ועל אבטחת שמורות הטבע. עם זאת, הם גם מספקים למנהלת הפארק או השמורה סמנים של ריכוז פעילות. ב, למשל, נעזר שירות הפארקים הלאומיים של ארצות הברית בשבילי עיזים אלה כדי להנחות את תוכנית הניהול שלו.<ref></ref>

מחקרי רמיסה תיעדו בעקביות שהשפעות על קרקע וצמחייה מתרחשות במהירות עם שימוש ראשוני בשבילי עיזים. רק 15 מעברים באתר יכולים להספיק כדי ליצור שביל מובחן, שקיומו מושך אחר כך שימוש נוסף.<ref name=soft></ref> בשל כך, גופי שמירת טבע מנחים מטיילים שלא לסטות משבילי טיול מסומנים. מנהלי קרקעות משתמשים במגוון דרכים לחסום היווצרות שבילי עיזים, כולל גדרות, צמחייה צפופה ושילוט, אך אף אחת מהן אינה חסינה בפני תקלות.

== פיתוח שטח ==

עיצוב שבילים מודרני מנסה להימנע מהצורך בחסמים והגבלות, על ידי התאמה בין פריסת השבילים לצורכי המשתמשים באמצעות עיצוב פיזי והסברה.

מעצבי נוף מתאימים לעיתים את הנוף לשבילי העיזים הקיימים על ידי סלילתם, ובכך משלבים אותם ברשת הנתיבים הרשמית במקום לחסמם. פרקטיקה אפשרית בתכנון פיתוח של שטח היא השארתו ללא נתיבים באופן מלא או חלקי, בהמתנה לראות היכן ייווצרו שבילי עיזים וסלילתם לאחר מכן.

בתכנון עירוני נעשה שימוש בשבילי עיזים לניתוח דפוסי תנועה עבור אופן נסיעה נתון. לדוגמה, מחקר התחבורה באזור שיקגו משנת 1959 השתמש בשבילי עיזים כדי להמחיש את בחירות הנוסעים בנוגע לנסיעות ברכבת וברכבת התחתית.<ref>State of Illinois. (1959) [https://archive.org/stream/chicagoareatrans01chic#page/40/mode/2up "Chicago Area Transportation Study"] p. 40. State of Illinois, Springfield, IL. Retrieved 14 March 2012 from Paul V. Galvin Library, Illinois Institute of Technology.</ref>

== ראו גם ==
* טרק (טיול)

== קישורים חיצוניים ==

* [https://www.4x4.co.il/wiki/10880 מרעול] באתר 4X4
* [https://www.flickr.com/groups/desire_paths/ שבילי עיזים] בפליקר 
* [https://www.ted.com/talks/tom_hulme_what_can_we_learn_from_shortcuts?hasProgress=true מה ניתן ללמוד מקיצורי דרך] - הרצאה ב-TED 

==הערות שוליים==

קטגוריה:דרכים וכבישים
קטגוריה:שמירת טבע
קטגוריה:סיירות
בודזונייד

בודזונייד (באנגלית Budesonide) הוא תרופה במשפחת הקורטיקוסטרואידים ונוגד מחלות דלקתיות. בודזונייד משמש לטיפול אסתמה, נזלת אלרגית, קדחת השחת, ומחלות דלקתיות של מערכת העיכול, כמו קרוהן וקוליטיס כיבית, ובדלקת ושט אאוזינופילית<ref></ref>. 

התרופה זמינה במספר צורות מתן, כגון משאף, ותמיסה לאינהלציה<ref></ref>, טבליות בשחרור מושהה, ספריי לאף, וקצף רקטלי.

==היסטוריה==
התרופה קבלה אישור FDA בשנת 1994, וממשיכה להיות מנוטרת<ref></ref>.

==מנגנון פעולה==
בודזונייד הוא קורטיקוסטרואיד סינתטי במבנה של 11-בטא-הידרוקסי-סטרואיד נוגד דלקת בעל פעילות חזקה על הקולטן לגלוקוקרטיקואידים, ופעילות חלשה על הקולטן למינרלוקורטיקואידית. התרופה מעכבת סוגי תאים רבים (למשל תאי מאסט, אאוזינופילים, נויטרופילים, מקרופגים ולימפוציטים), ומונעת פעילותם של מתווכי דלקת ואלרגיה כמו היסטמין, איקוזנואידים, לויקוציטים וציטוקינים. 

מנגנון הטיפול של גלוקוקורטיקואידים באסתמה אינו ברור לחלוטין.

==תופעות לוואי==
תופעות הלוואי של בודזונייד כוללים בין השאר:
#עליה בלחץ הדם (12%) ובצקת פריפרית (17%).
#כאבי ראש, כאבי שרירים, דימום מהאף, קשיי נשימה, כאב גרון, סינוסיטיס.
#עליה במספר תאי דם לבנים (6%).
#אקנה, דרמטיטיס, שיעור יתר.
#שלשולים, גסטרואנטריטיס, דיספפסיה, בחילה, זיהומי קנדידה בחלל הפה.

תופעות לוואי נדירות, בשימוש ארוך טווח, יכולות לכלול תסמונת קושינג, דלקת ריאות, שברים בעצמות והיפרגליקמיה<ref></ref>.

==קישורים חיצוניים==

* [https://www.infomed.co.il/drugs/budesonide/ בודזונייד (Budesonide)], באתר "אינפומד"
* [https://pubchem.ncbi.nlm.nih.gov/compound/Budesonide#section=3D-Conformer בודזונייד (Budesonide)], באתר "PubChem "
==הערות שוליים==

קטגוריה:תרופות שמדכאות את מערכת החיסון
קטגוריה:דלקת
קטגוריה:רשימת התרופות החיוניות של ארגון הבריאות העולמי
אזטראונם

אזטראונם (באנגלית: Aztreonam ) היא תרופה אנטיביוטית, והייתה התרופה הראשונה בקבוצת הבטא-לקטם, ממשפחת המונובקטם.

פעילותו של אזטראונם מתמקדת באופן סלקטיבי נגד חיידקים אירוביים גראם שליליים. באזטראונם יעיל כנגד חלק מהחיידקים אנטרובקטריאצה, למעט אנטרובקטר. בנוסף אזטראונם נמצא יעילה כנגד Pseudomonas aeruginosa. אזטראונם אינו יעילה כנגד חיידקים אירוביים גראם חיוביים ואנאירוביים.

לאזטרואונם זמן מחצית קצר, דבר המקנה לה יתרונות בטיפול בזיהומים קשים. הוכח כי אזטרונאם יעיל בטיפול במגוון רחב של זיהומים, כולל זיהומים בדרכי השתן, הנשימה, זיהומים גינקולוגים, ובנוסף בדלקות עור ורקמות הרכות.

ניתן להשתמש באזטראונם לפי הצורך, יחד עם טיפול נוסף המיועד לזיהומים גראם חיוביים ו/או אנאירוביים.

==שימוש רפואי==
אזטראונם יעיל כנגד זיהומים שונים, כולל דלקת בדרכי השתן, דלקת בדרכי הנשימה התחתונות, זיהום חיידקי בעור (כגון פצעים לאחר ניתוח, כיבים וכוויות), זיהומים תוך בטניים (כמו דלקת הצפק), רירית הרחם ואגן וצלוליטיס הנגרמת על ידי חיידקים אירוביים גרם שליליים. בחולים קשים עם זיהומים הנגרמים על ידי חיידקים אירוביים גרם חיוביים או חיידקים אירוביים-אנאירוביים מעורבים, ניתן לשלב את אזטראונאם עם חומרים אחרים כמו קלינדמיצין, אריתרומיצין, מטרונידזול, פניצילינים או ונקומיצין כדי לכסות את כל הפתוגנים האפשריים. מחקרים הראו שאזטראונם בשילוב עם קלינדמיצין יעיל כמו קלינדמיצין בשילוב עם אמינוגליקוזיד בטיפול בזיהומים גינקולוגיים כירורגיים. לפיכך, אזטראונם יכול לשמש כחלופה לטיפול באמינוגליקוזידים, להציע יתרונות טיפוליים תוך הימנעות מתופעות לוואי של אמינוגליקוזידים<ref></ref>.

==מנגנון פעולה==
מנגנון הפעולה של אזטראונם, כמו של יתר אנטיביוטיקות הבטא-לקטם, ופועל על ידי עיכוב סינתזה של דופן תא החיידק, אך פעילותו סלקטיבית לחיידקים גרם שליליים אירוביים.

==דרך מתן==
יעילות התרופה גבוהה ביותר כאשר ניתנת דרך הוריד או השריר. במתן פומי הזמינות נמוכה, והיעילות לא מספקת. החל משנת 2014 התרופה נכנסה לסל הבריאות בישראל, וניתנת בשאיפה (בשם המסחרי קאיסטון) לטיפול נגד פסאודומונס ארוגינוזה בחולי סיסטיק פיברוזיס, שמיצו את הטיפול בטוברמיצין<ref></ref>.

==תופעות לוואי==
אזטראונם נחשבת לתרופה בטוחה. עם זאת יש לה מעט תופעות לוואי. ביניהם: תגובה נדירה של פריחה באתר ההזרקה ותופעות לוואי במערכת העיכול כמו בחילה, הקאה, שלשול, וכאב בטן.

==אינטראקציה בין תרופות==
למרות שאזטראונם שייכת לקבוצת אנטביוטיקות הבטא-לקטם ניתן לתת אותה לרגישים לפניצילין בגלל השוני במבנה הטבעת הבטא-לקטמית. עם זאת קיימת רגישות צולבת בינה לבין צפטזידים בגלל דמיון במבנה שרשת הצד. לפיכך לרגישים לצפטזידים נמנע מלתת אזטראונם.

==קישורים חיצוניים==

==הערות שוליים==

קטגוריה:רשימת התרופות החיוניות של ארגון הבריאות העולמי
שלמה בן-ישראל

שלמה בן-ישראל (27 ביולי 1908 י״ח בתמוז ה׳תרס״ח – 15 בספטמבר 1989 ט״ו באלול ה׳תשמ״ט) היה סופר ועיתונאי יהודי-ישראלי-אמריקאי, כתב וערך את סדרת ספריית הבלש.<ref></ref>

== ביוגרפיה ==
שלמה בן-ישראל גלפר נולד בברסט-ליטובסק באותה תקופה האימפריה הרוסית לישראל ומאטל גלפר. לפני עלייתו לארץ עבד כפקיד במשרד הארצישראלי בוורשה וארגן קבוצות הכשרה חלוצית שרבים מחבריה עלו לישראל, במרץ 1926 עלה לארץ כחלוץ ועבד בסלילת כבישים, חציבה וייבוש ביצות במושבות כברי, עתלית ובפרדס חנה-כרכור.<ref></ref>

ב-1930 כתב בן-ישראל את סדרת הספרות הבלשית "ספריית הבלש" ולפי עצתו של זאב ז'בוטינסקי בחר בתור גיבור העלילות את דוד תדהר שבאותה תקופה עזב את משטרת המנדט בה שירת כקצין וכמפקד המשטרה של העיר החדשה בירושלים. בנוסף לדוד תדהר השתתפו בסדרה גם עוזריו "סעדיה התימני" וירמיהו אלמוג. ההשראה לדמותו של ירמיהו הייתה דוד (סוקוליק) אלמוג שהחל את דרכו כעוזרו של דוד תדהר במשרד החקירות שהקים. בהשראת הדמות החליף דוד את שם משפחתו מסוקוליק לאלמוג.<ref></ref>

ב-1934 ייסד בן-ישראל ביחד עם אביגדור המאירי ואלכסנדר זאובר את השבועון עיתון מיוחד, באותה תקופה עבד בדואר היום בתור עיתונאי ראשי ונשלח לחוץ לארץ לכיסוי כנסים ציוניים ואירועים אחרים. ב-1936 עבד כעוזרו של סופר הניו-יורק טיימס בקהיר וביולי 1939 טס לארצות הברית ולמד עיתונאות באוניברסיטת בוסטון, שלוש שנים לאחר מכן החל לעבוד בעיתון הבוסטון גלוב בתור פרשן ענייני המזרח התיכון ונשלח מטעם העיתון ללוות את ועדת החקירה האנגלו-אמריקאית, ועידת השולחן העגול והיה העיתונאי הראשון שחדר למחנות המעצר בקפריסין.<ref></ref>

ב-1947 עבר מן העיתונות האנגלית אל העיתונות היידית והצטרף לצוות העורכים של הפורוורד בניו-יורק, שם עבד כסופר העיתון באו"ם וכעורך חדשות חוץ. ב-1950 עבר מבוסטון לניו-יורק ושימש כפרשן מדיני בתחנת הרדיו של הפורוורד, מספר המאזינים לסקירתו השבועית הגיע למאות אלפים. בימי מלחמת סיני ומלחמת ששת הימים שידר מישראל לניו-יורק על המתרחש, באותן שנים היה נחשב בן-ישראל לעיתונאי היהודי המוביל בארצות הברית.

בנוסף לקריירה העיתונאית והספרותית שלו בן-ישראל היה מחזאי ותרם לתיאטרון הסאטירי כל הרוחות מחזות ופזמונים, אחד ממחזותיו "הגפיר האמיץ יחיא" הוצג בכל רחבי ישראל וזכה להצלחה נרחבת.

== חיים אישיים ==
ב-1932 התחתן עם בת-שבע שנפטרה שנתיים לאחר מכן, ב-1936 נישא לבת יצחק צבי. בן-ישראל נפטר ב-1989 בניו-יורק. סבו היה הסופר יצחק אליעזר ליזרוביץ.

== קישורים חיצוניים ==
* [https://forward.com/forverts-in-english/336523/listen-to-a-forgotten-and-revealing-interview-with-golda-meir/ ראיון ביידיש עם גולדה מאיר בשנת 1967]
* [https://www.haaretz.com/israel-news/2016-10-15/ty-article-magazine/.premium/the-real-sherlock-holmes-of-tel-aviv/0000017f-db3f-db22-a17f-ffbf36980000 כתבה בעיתון הארץ באנגלית על ספריית "הבלש"]
* [https://www.nli.org.il/he/a-topic/987007301227305171 שלמה בן-ישראל בספריה הלאומית]
* [http://www.yivoarchives.org/index.php?p=collections/controlcard&id=33638 שלמה בן ישראל בארכיון המכון למחקר יידיש]

== הערות שוליים ==

קטגוריה:סופרים ישראלים
קטגוריה:ספרות בלשית
קטגוריה:סופרים כותבי עברית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1908
TKS (חללית)

TKS (ברוסית: Транспортный корабль снабжения, TKS) הייתה חללית מטען סובייטית שהייתה יכולה להביא אנשים לחלל. היא תוכננה ונבנתה במשרד משינוסטרויניה בראשות ולדימיר צ'לומיי. המטרה הייתה להביא אספקה וצוות לתחנת חלל מדגם "אלמז" שהייתה באחריות המשרד. זה הייתה תחנת חלל צבאית כחלק של תוכנית סאליוט.

==מבנה החללית==
חללית כללה יחידת מטען ויחידת נחיתה.

בקצה יחידת מטען כאשר קוטר שלה היה 2.9 מ' חוברה יחידת נחיתה. היה מעבר בין היחידות המתאים למעבר אנשי צוות. בחלק המרכזי יחידת מטען הייתה בקוטר 4.1 מ'. תאי דלק היו מוצבים בחלק החיצוני. כמו כן הותקן פאנל סולארי שהיה יכול לספק 3.5 קוו"ט חשמל.

יחידת נחיתה הייתה באורך של 10 מ' ובעלת נפח פנימי של 3.5 מ"מ. משך טיסה עצמאית הייתה 3 שעות. צוות היה יכול להיות עד 30 שעות מהם עד 3 שעות בטיסה עצמאית. משקל חוזר (כולל צוות) היה עד 500 ק"ג. היחידה הייתה מיועדת למספר שיגורים (עד 10).

==היסטוריית שיגורים==
התכנון המקורי הושלם בשנת 1969. בשנת 1970 בהצעת תאגיד הטילים והחלל אנרגיה הוחלט להעביר את המודול שכבר נבנה ולנצל אותו לתחנת חלל סאליוט 1. הפעילות חודשה רק בשנת 1973.

השיגור הראשון בוצע בשנת 1976. בהמשך בוצעו עוד מספר שיגורים שהוכרזו כ"טיסות ניסוי". בין היתר בוצע עגינה בתחנת חלל סאליוט 7 תוך העברת אספקה והחזר ציוד ומסמכים לכדור הארץ. שיגור אחרון בוצע בשנת 1985.

הפרויקט לא זכה להצלחה ממספר סיבות. פרויקט תחנת חלל מדגם "אלמז" שהיה באחריות המשרד בוטל. תאגיד הטילים והחלל אנרגיה שלאחריותו הועבר פרויקט תחנת חלל סובייטית פיתח חללית מטען "פרוגרס". השיגורים היו מבוססים על משגר מדגם פרוטון שניצל דלק רעיל והיה חשש לנצל אותו לטיסות מאוישות.

מודול חללית שלא נוצל עבר שדרוג למודול "קוונט 1" של תחנת החלל מיר.

על בסיס תכנון של החללית נבנו מודולים של תחנת החלל הבין-לאומית "זאריה" ו-"נאוקה"

חברת אקסקליבר-אלמאז ניסתה לפתח חללית מאוישת על בסיס חללית TKS אך ניסיון זה לא צלח.

מספר יחידות נחיתה מוצגות כיום במוזיאוניי חלל.

==רשימת שיגורים==
כל השיגורים בוצעו מקוסמודרום בייקונור בעזרת משגר לוויינים וחלליות מסדרת "פרוטון".

{| class="wikitable " width="600"
|- bgcolor="#ccfccf" align="center"
| תאריך שיגור||שם חללית||תיאור משימה
|-
| 15 בדצמבר 1976||קוסמוס 881/קוסמוס 882|| שיגור זוג יחידות נחיתה מחוברות. לאחר ביצוע סיבוב בודד היחידות התנתקו ונחתו בנפרד.
|-
| 17 ביולי 1977||קוסמוס 929 || שיגור חללית מטען. לאחר חודש במסלול יחידת נחיתה נחתה בהצלחה. יחידת מטען פעלה במסלול עוד 6 חודשים.
|-
| 30 במרץ 1978||קוסמוס 997/קוסמוס 998|| שיגור זוג יחידות נחיתה מחוברות. לאחר ביצוע סיבוב בודד היחידות התנתקו ונחתו בנפרד.
|-
| 23 במאי 1979||קוסמוס 1100/קוסמוס 1101|| שיגור זוג יחידות נחיתה מחוברות. לאחר ביצוע סיבוב בודד היחידות התנתקו ונחתו בנפרד.
|-
| 25 באפריל 1981||קוסמוס 1267 || יחידת נחיתה חזרה לכדור הארץ. ב-19 ביוני יחידת מטען עגנה בתחנת החלל סאליוט 6
|-
| 2 במרץ 1983||קוסמוס 1443 || חיבור לתחנת חלל סאליוט 7 עם 2,600 ק"ג מטען ו-3,800 ק"ג דלק. ב-23 באוגוסט יחידת נחיתה חזרה עם 350 ק"ג מטען ומסמכים
|-
| 27 בספטמבר 1985||קוסמוס 1686 || חיבור לתחנת חלל סאליוט 7 עם 4,322 ק"ג מטען. 
|}

==קישורים חיצוניים==

* [https://web.archive.org/web/20111012040325/http://www.novosti-kosmonavtiki.ru/content/numbers/236/41.shtml תיאור החללית] 
* [https://www.russianspaceweb.com/tks.html תיאור מפורט]

קטגוריה:חלליות מטען ואספקה
קטגוריה:לוויינים סובייטיים
האבירים (סדרת טלוויזיה)

האבירים (ברוסית: Витязи) הוא מיני-סדרת טלוויזיה, דרמת הרפתקאות אודות לוחמי מדינת נובגורוד בתקופת המאה השלוש עשרה. יוצר ובמאי הסדרה: מיכאיל קולפאחצ'ייב.

פרק הבכורה של הסדרה שודר ב-6 בנובמבר 2023 בערוץ 5 הרוסי. שמונת פרקי הסדרה שודרו לאורך חודש נובמבר.
== תקציר עלילת הסדרה ==
מושל מושפל בגלות אוסף אבירים ותיקים כדי להחזיר את שמו הטוב, להגן על תושבי המחוז מאיומים ולהחזיר את הסדר על כנו בארץ הולדתו.

העלילה מתרחשת ב בשטחי רוס של קייב. הסיפור מתמקד בשלושה לוחמים שונים לחלוטין זה מזה. אחרי שבלוגור נופל לייאוש עקב מות אחיו לנשק, הוא עוזב את השירות אצל המושל ומתכנן להשתקע בפאתי רפובליקת נובגורוד, אגתון, האביר הצעיר בקרב השלישייה, גורם ללא הרף ללא בעיות עבור חבריו המבוגרים. הוא גדל בכפר ובעל נטייה לריב. בגלל החוצפה שלו, אגתון לא חושב על אחרים וכל הזמן ממהר להיכנס קרב ובכך חושף את חבריו. הבחור השלישי הוא וארון המסתורי. הוא מובחן בשלוותו וביכולתו להתמזג עם הטבע. אדם שמבין את שפת החיות ולכן הוא מתייחס אליהם בחשש ובחום. עם זאת, בשל גודלו העצום וחוסר יכולתו לקשור קשרים חברתיים, רבים רואים בו עוף מוזר.
== צוות השחקנים ==

== הפקה ==
צילומי הסדרה החלו בספטמבר 2022 בפרברי העיר סנקט פטרבורג, במחוז לנינגרד במצודת ניקולאי. ההכנה לצילומים נמשכה מספר חודשים. היה צורך למצוא את המקומות הנכונים, ליצור את התפאורה והתלבושות ההיסטוריות ולמצוא אביזרים מתאימים שיבליטו את המאפיינים מתקופת רוס של קייב.
== ראו גם ==
*דרוז'ינה (סדרת טלוויזיה)
== קישורים חיצוניים ==
* 

== הערות שוליים ==

קטגוריה:ערוץ 5 הרוסי: תוכניות וסדרות
קטגוריה:סדרות דרמה תקופתית רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:רפובליקת נובגורוד
קטגוריה:תוכניות טלוויזיה שמתרחשות ברוסיה
ריטלציטיניב

ריטלציטיניב (באנגלית Ritlecitinib), שנמכרת תחת השם המסחרי ליטפולו (litfulo), היא תרופה לטיפול בקרחת אזורית חמורה (Alopecia areata) ממשפחת מעכבי JAK. זוהי התרופה היחידה לטיפול בקרחת שמאושרת לשימוש בילדים ובבני נוער (גיל 12+).

==היסטוריה==
התרופה אושרה לשימוש על ידי מנהל המזון האמריקאי (FDA) ביוני 2023<ref></ref>. התרופה נכנסה לסל הבריאות בישראל בשנת 2024<ref></ref>.

==אופן פעולה==
התרופה מעכבת טירוזין קינאז (Tyrosine-protein kinase JAK3) על ידי חסימה של אתר הקישור לאדנוזין טריפוספט (ATP). ריטלציטיניב מתחרה עם ציטוקין על הרצפטור STAT שנמצא על התאים השונים ומונע מעבר של סיגנלים בתא, בנוסף ידוע כי העיכוב מוריד סיגנלים של מערכת החיסון. מעניין לציין, כי טירוזין קינאזות אלה מבוטאים ביתר מידה גם בסרטנים שונים.

העיכוב הספציפי בתרופה והרלוונטיות לטיפול בהארכת שיער אינו ידוע לגמרי.

==תופעות לוואי==
תופעות הלוואי השכיחות ביותר שדווחו בלפחות 4% מהחולים עם ריטלציטיניב כוללים כאבי ראש (10.8%), שלשול (10%), אקנה (6.2%), פריחה (5.4%) ואורטיקריה (4.6%)<ref></ref>.

==קישורים חיצוניים==
* [https://headsup.org.il/2023/06/23/fda-litfulo/ אישור FDA לתרופה LITFULO] - "בראש מורם" העמותה למען חולי אלופציה.
* [https://davidson.weizmann.ac.il/online/sciencenews/הצלחה-לטיפול-חדש-במחלה-שגורמת-להתקרחות הצלחה לטיפול חדש במחלת ההתקרחות] - מכון דוידסון.

== הערות שוליים ==

קטגוריה:משככי כאבים
קטגוריה:מדכאי דלקת שאינם סטרואידים
קטגוריה:רשימת התרופות החיוניות של ארגון הבריאות העולמי
הכוכב של לורה (סדרת טלוויזיה)

הכוכב של לורה (בגרמנית: Lauras Stern) היא סדרת טלוויזיה גרמנית לילדים, המבוססת על סדרת ספרים בעלת אותו שם מאת .

בסדרה 3 עונות ו-52 פרקים, כשאורך כל פרק הוא עשר דקות. הסדרה הופקה בין השנים 2002 ו-2011, והוקרנה בתחילה בערוץ הגרמני ZDF. מאז היא מופיעה בשידורים חוזרים בקביעות בערוץ הגרמני . הסדרה שודרה בישראל בדיבוב עברי בטלוויזיה החינוכית החל מ-2003.

== תקציר העלילה ==
לורה היא ילדה בת 7 שעוברת עם משפחתה לעיר. בלילה הראשון בביתה החדש היא מוצאת בחצר כוכב נופל שנפצע, מביאה אותו הביתה ומטפלת בו. הכוכב מתגלה כיצור חי עם כוחות קוסמיים. לורה עוברת הרפתקאות, כשהכוכב המיוחד נמצא לצידה בשמיים.

== מדבבים בעברית ==
בימוי הדיבוב העברי נעשה על ידי טלי סולגניק, והופק על ידי אורית יואלי סנה. את הדמויות דיבבו מיכל צפיר, עידו מוסרי, רמה מסינגר, גליה שפרינג בצר, אורנה כץ, דור צויגנבום ורועי וינברג. את שיר הפתיחה בגרסה העברית ביצעה מיכל צפיר.

== קישורים חיצוניים ==
* 
* 
* 

קטגוריה:סדרות טלוויזיה גרמניות לילדים
קטגוריה:סדרות הנפשה גרמניות
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה גרמניות שעלו לשידור בשנות ה-2010
כנופיות רוסטוב (סדרת טלוויזיה)

כנופיות רוסטוב (ברוסית: Ростов) היא סדרת טלוויזיה פעולה רוסית בבימויו של פאבל דרוזדוב ובהפקת דז'אניק פאיזייב, המגוללת מאבקים בין כנופיות יריבות לארגוני פשע אחרים ברוסטוב של אחרי התפרקות האימפריה הרוסית. הסדרה שודרה ברוסיה ברשת NTV בשנת 2019.
== עלילה ==
כנופיות רוסטוב, מתרחשת בלב העיר רוסטוב על הדון ומתמקדת בסיפורה של העיר המתפרקת בשל מאבקי הכוח הסוערים של הכנופיות השולטות בה, בוואקום השלטוני שנוצר בעיר על רקע מלחמת האזרחים הרוסית.

שנות ה-20 של המאה העשרים. רוסיה חווה תקופה קשה: הרס שולט בכל מקום עקב מלחמת האזרחים הקשה, תנועת הצבא הלבן מפסידה בקרב אחר קרב, מאבדת שליטה על העיר רוסטוב ונסוגה דרומה. בעיר שנותרה נכנסים חיילי הצבא האדום, אלא שכבר התבססו בה פושעים ובריונים ידועים לשמצה. העלילה מתמקדת בסיפורו של השודד לשעבר אלכסיי קוז'ירב, או פשוט קוז'יר (ארתור סמוליאנינוב). פעם הוא גר ברוסטוב, אבל הזמנים השתנו: קוז'יר קיבל תפקיד חדש וחזר לעיר כדי להחזיר את הסדר על כנו. הוא מונה לראש מחלקת החקירות הפליליות שזה עתה נוצרה. ההנהגה מאמינה שרק קוז'ירב מסוגל למגר את הפשע בעיר, כי הוא מכיר את עולם הגנבים מבפנים. לאחר שאסף עובדים יעילים לצוות שלו, קוז'יר מכריז מלחמה על הכנופיות בעיר. המחלקה שנאספה באופן ספונטני צריכה ללמוד את עבודת בילוש ממש תוך כדי תנועה. מדי יום הם נאבקים פנים אל פנים עם הכנופיות האכזריות ביותר, רוצחים חסרי רחמים וגנבים ערמומיים ומסכנים את חייהם כדי שסוף סוף ישלוט רוגע ושלווה בעיר שעל הדון.

== שחקנים ודמויות ==

== קישורים חיצוניים ==
* 

קטגוריה:NTV: תוכניות וסדרות
קטגוריה:סדרות מתח רוסיות
קטגוריה:סדרות דרמה רוסיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה רוסיות
קטגוריה:סדרות משטרה ופשע
מיכאל כגן

מיכאל כגן (באנגלית: Michael Kagan) הוא יזם וטכנולוג ישראלי, סמנכ"ל טכנולוגיות (CTO) של ענקית החומרה Nvidia, המעסיקה כ-30,000 עובדים, מאז 2004.

== חיים אישיים ==
כגן נרשם ללימודים בגיל 18 אך לטענתו לא התקבל מכיוון שהיה לו שם משפחה יהודי, ובאותם ימים מי שלא התקבל ללימודים גויס בכפייה לצבא הרוסי. הוריו החליטו לברוח מרוסיה אך עוד לפני שהספיקו נאלץ להקדים ולברוח, יחד עם שני בני דודיו הספורטאים, דרך נהר וטלוגה שבמרכז רוסיה. הגיעו לארץ לראשונה לירושלים, למרכז קליטה בשכונת קטמון, ולאחר שהבינו שאביו אקדמאי הועברו למבשרת ציון.

אמו של מיכאל נפטרה כשהיה בגיל צעיר, ואילו אביו, שהתחתן בשנית, אף שהיה דוקטור לפיזיקה, ישב בכלא 11 שנה בתקופת סטלין, מכיוון שהביע ביקורת עליו בפומבי. את סבו הוציאו להורג בשנת 1937 על סירוב לשתף פעולה עם השלטונות.

למד הנדסת תוכנה בטכניון ולאחר מכן התגייס כעתודאי, לחיל חימוש. מיד אחרי שירות סדיר, החל לעבוד באינטל, והיה שם משנת 1983 ועד 1999, אז הצטרף לצוות המייסדים של מלאנוקס שגיבש איל וולדמן, שנרכשה לבסוף על ידי Nvidia תמורת 6.9 מיליארד דולר.

מיכאל נשוי ואב לשישה ילדים, מתגורר בזכרון יעקב, ושם אף עובד במשרד בביתו כסמנכ"ל אחת החברות הגדולות בעולם.

== קישורים חיצוניים ==
* [https://www.tech12.co.il/index-specials/techlist-2023/global/Article-0d536fb93433781027.htm מיכאל כגן: המוח הישראלי שמעצב את עתיד ענקית השבבים], טל שחף, באתר Tech12, אפריל 2023
* [https://www.youtube.com/watch?v=D_J7ESUhW7Y בינה מלאכותית הגל השני של מהפכת המחשוב, מיכאל כגן, מנהל הטכנולוגית של אנבידיה], סרטון ביוטיוב, נובמבר 2023

==הערות שוליים==

קטגוריה:אנשי עסקים ישראלים
קטגוריה:יזמי היי-טק ישראלים
קטגוריה:מייסדי חברות טכנולוגיה ישראלים
קטגוריה:מהנדסי חשמל ישראלים